Temeljem članka 15. Odluke o financiranju programa i projekata udruga od interesa za opće dobro u Osječko-baranjskoj županiji ("Županijski glasnik" broj 9/11. i 7/10.), Povjerenstvo za potpore udrugama, objavljuje
J A V N I   P O Z I V

za financiranje programa i projekata udruga od interesa za opće dobro
u Osječko-baranjskoj županiji iz sredstava
Proračuna Osječko-baranjske županije za 2016. godinu

I. Predmet javnog poziva

Predmet ovog Javnog poziva je podnošenje prijave za financiranje programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2016. godinu. 

Temeljem ovog Javnog poziva bit će financirani programi i projekti (nastavno: programi) udruga od interesa za opće dobro u Osječko-baranjskoj županiji čija namjena odgovara uvjetima ovog javnog poziva.

Programi udruga od interesa za opće dobro smatraju se zaokruženi i tematski jasno određeni skup aktivnosti koje su u skladu s vrednotama propisanim Ustavom Republike Hrvatske, te čije provođenje kroz dugoročni ili vremenski ograničeni rok djelovanja daje vidljivu dodanu društvenu vrijednost kojom se podiže kvaliteta života pojedinca i unaprjeđuje razvoj društvene zajednice, zadovoljavaju javne potrebe na području Županije odnosno postižu ciljevi utvrđeni Poveljom o suradnji Osječko-baranjske županije i građanskih udruga. 

II. Opći uvjeti za podnošenje prijava

Prijavu programa za koji traži dodjelu sredstava može podnijeti udruga:

· koja je registrirana kao udruga u službenom registru, 

· kojoj je registrirano područje djelovanja Županija,

· koja svojim radom promiče temeljne vrijednosti i načela djelovanja sukladno Povelji o suradnji Osječko-baranjske županije i građanskih udruga,

· koja svoj rad temelji na potrebama zajednice prema načelima djelovanja za opće dobro,

· koja vodi transparentno financijsko poslovanje,

· koja uredno ispunjava obveze plaćanja poreza i doprinosa te druga davanja prema Državnom i Županijskom proračunu,

· koja uredno ispunjava obveze iz svih prethodno odobrenih sredstava te koja je podnijela izvješće o izvršenju projekta odnosno programa sufinanciranog sredstvima Županijskog proračuna u prethodnom razdoblju.

III. Kriteriji vrednovanja programa

U skladu s Odlukom o financiranju programa udruga od interesa za opće dobro u Osječko-baranjskoj županiji temeljni kriterij za odobravanje potpora predstavljaju ciljevi utvrđeni Županijskom razvojnom strategijom i njezinim provedbenim dokumentima te namjene i kriteriji financiranja djelatnosti utvrđeni odgovarajućim godišnjim programima javnih potreba.

U postupku odobravanja potpora ocjenjuje se kvaliteta i značenje prijavljenog programa, njegova realnost te institucionalna osposobljenost prijavitelja za njihovu provedbu, a osobito:

· doprinos programa odnosno projekta ostvarivanju vizije i strateških ciljeva razvoja Županije utvrđenih Županijskom razvojnom strategijom,

· doprinos programa odnosno projekta ostvarivanju programa zadovoljavanja javnih potreba u području na koje se program odnosi,

· doprinos programa odnosno projekta ostvarivanju ciljeva utvrđenih Poveljom o suradnji Osječko-baranjske županije i građanskih udruga,

· broj sudionika obuhvaćenih provedbom programa,

· širina teritorijalnog obuhvata,

· realnost i ostvarivost planiranog programa,

· održivost programa,

· odnos troškova i planiranog učinka programa,

· plan osiguranja sredstava za provedbu programa,

· sposobnost udruge za provedbu i upravljanje planiranim programom,

· prijašnje iskustvo u djelovanju udruge.

Temeljno mjerilo za odobravanje sredstava predstavlja stupanj značaja programa za Županiju u odnosu na sredstva potrebna za ostvarivanje tog programa.

IV. Financijska sredstava

Za financiranje programa koji su predmetom ovog Javnog poziva raspoloživa su sredstva kako slijedi:

	Rbr.
	Namjena
	Raspoloživi iznos sredstava u kn.
	Mogući iznos potpore u kn.

	1.
	Za programe iz područja skrbi o umirovljenicima 
	50.000,00
	od 1.000,00
do 5.000,00

	2.
	Za programe iz područja poboljšanja kvalitete života starih osoba
	30.000,00
	od 1.000,00
do 5.000,00

	3.
	Za programe iz područja unaprjeđenja položaja djece pripadnika romske nacionalne manjine
	30.000,00
	od 1.000,00
do 10.000,00

	4.
	Za programe u organizaciji stambenih zajednica za mlade
	50.000,00
	od 20.000,00
do 50.000,00

	5.
	Za programe iz područja radne okupacije osoba s intelektualnim teškoćama
	30.000,00
	od 10.000,00
do 30.000,00

	6.
	Za programe psihosocijalne podrške obiteljima djece i djeci oboljeloj od malignih bolesti
	50.000,00
	od 20.000,00
do 50.000,00

	7.
	Za programe iz područja socijalne skrbi, humanitarnih i karitativnih djelatnosti
	220.000,00
	od 2.000,00
do 20.000,00

	8.
	Za programe braniteljskih udruga proizašlih iz Domovinskog rata
	200.000,00
	od 2.000,00
do 50.000,00

	9.
	Za programe iz područja zdravlja i zaštite okoliša
	220.000,00
	od 2.000,00
do 20.000,00

	10.
	Za programe iz područja građanskih inicijativa, ljudskih prava i sloboda
	180.000,00
	od 1.000,00
do 5.000,00


Iz sredstava Proračuna Županije temeljem ovog Javnog poziva udruzi će se odobriti sredstva samo za jedan program. 

Neće se sufinancirati programi udruga koji se financiraju po posebnim zakonima, koji se u cijelosti financiraju iz drugih javnih izvora, odnosno na koje se ne primjenjuje Zakon o udrugama.

V. Podnošenje prijave

Ovaj Javni poziv se objavljuje na internetskoj stranici Županije: www.obz.hr, a obavijest o objavi poziva u "Glasu Slavonije".
Prijedlozi programa pripremljeni u skladu s ovim Javnim pozivom dostavljaju se poštom ili osobno na adresu:

Popunjene prijave s propisanim prilozima, uz napomenu "Javni poziv za financiranje programa udruga od interesa za opće dobro u Osječko-baranjskoj županiji u 2016. godini" treba dostaviti poštom ili osobno na adresu: 

Osječko-baranjska županija

- za namjene iz točke IV./1. do 9.: Upravni odjel za zdravstvo i socijalnu skrb, Kapucinska 40/I, 31000 Osijek

- za namjenu iz točke IV./10.: Upravni odjel za prosvjetu, kulturu, šport i tehničku kulturu, Županijska 4/II, 31000 Osijek

Prijave se mogu podnijeti u vremenu od 29. siječnja do 29. veljače 2016. godine.
Prijave se podnose na propisanim obrascima koji moraju biti ispunjeni elektronički. Obrasce je moguće preuzeti na internetskoj stranici Osječko-baranjske županije www.obz.hr. Popunjene obrasce treba dostaviti i u digitalnom obliku na odgovarajućem mediju ili na e-mail adresu: udruge@obz.hr.
Sve nepotpune i nepravovremene prijave kao i prijave koje nisu dostavljene na propisanom obrascu odnosno prijave podnesene protivno uvjetima iz ovog Javnog poziva neće biti razmatrane.

VI. Dokumentacija

Uz popunjeni obrazac obavezno je priložiti:

· dokaz o registraciji udruge, 
· presliku ovjerenog Statuta udruge,

· detaljan opis programa koji se predlaže za financiranje sredstvima Županijskog proračuna s financijskim planom koji se popunjava na zadanom obrascu,

· godišnje izvješće o radu i financijskom poslovanju udruge u prethodnoj godini. 

VII. Odlučivanje o prijavi

Nakon razmatranja i vrednovanja svih podnesenih prijava koje ispunjavaju uvjete ovog javnog poziva, o njihovom prihvaćanju odlučit će se, sukladno Odluci o financiranju programa i projekata udruga od interesa za opće dobro u Osječko-baranjskoj županiji ("Županijski glasnik" broj 9/11. i 7/10.), donošenjem plana financiranja programskih aktivnosti udruga u 2016. godini.
Plan će biti objavljen na internetskim stranicama Županije najkasnije u roku od 15 dana od dana njegova donošenja. 

Sve udruge koje temeljem ovog Javnog poziva podnesu prijave, bit će obaviještene o rezultatima odabira najkasnije u roku 30 dana od dana donošenja programa o financiranju programa i projekata udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2016. godinu

O odluci o dodjeli potpore obavještavaju se svi podnositelji prijava pisanom obaviješću. Svaki podnositelj prijave može uložiti prigovor na donesenu odluku u roku od 8 dana od dana primitka obavijesti. 

PAGE  
3

